જીએસટીનો એક વર્ષ પહેલાં ૧ જુલાઈ, ૨૦૧૭ના રોજ અમલ શરૂ થયો ત્યારે સરકારે બને ત્યાં સુધી કોઈ પ્રોડક્ટ પર વધારે ટેક્સ લાગુ કરવાને બદલે અગાઉના માળખા મુજબ એક્સાઈઝ અને રાજ્યના વેટ મળીને જે ટેક્સ થતો હતો તેની આસપાસનો જ ટેક્સ રાખવાનો અભિગમ અપનાવ્યો હતો. સમગ્ર કવાયત ટેક્સમાં ઘટાડો કરવાની હતી. પરંતુ આ ઘટાડો નજીવો હતો, જેને કારણે સરકારે એક પછી એક સુધારા કરતા રહીને વિવિધ વસ્તુઓ પરના ટેક્સમાં ઘટાડો કરવાનું ચાલુ કર્યું હતું.